ओशिवारा श्मशान घाट में किया गया अंतिम संस्कार, इंडस्ट्री के सितारों ने नम आंखों से दी विदाई
Mukesh Chhabra's Mother Passes Away बॉलीवुड के मशहूर कास्टिंग डायरेक्टर और फिल्मेकर मुकेश छाबड़ा कि मां कमला छाबड़ा का 73 साल की उम्र में निधन हो गया है
बॉलीवुड के मशहूर कास्टिंग डायरेक्टर और फिल्ममेकर मुकेश छाबड़ा कि मां कमला छाबड़ा का 73 साल की उम्र में निधन हो गया है। उनकी मां कुछ दिनों से कोकिलाबेन धीरुभाई अंबानी हॉस्पिटल में एडमिट थीं लेकिन कल यानी 13 अप्रैल को उन्होंने दुनिया छोड़ दी।
श्रद्धांजलि देने पहुंचे तमाम सितारे
इस खबर से बॉलीवुड और टीवी इंडस्ट्री में शोक की लहर दौड़ पड़ी है। आज उनका अंतिम संस्कार मुंबई के ओशिवारा श्मशान घाट में किया गया। कास्टिंग डायरेक्टर की मां की अंतिम यात्रा में इंडस्ट्री के तमाम सितारे शामिल हुए। हुमा कुरैशी, सुनील ग्रोवर, अंकिता लोखंडे समेत कई सेलेब्स नम आंखों से उन्हें श्रद्धांजलि देने पहुंचे।
मां के काफी करीब थे मुकेश
मुकेश छाबड़ा अपनी मां के काफी करीब थे और उनसे काफी लगाव भी रखते थे। अक्सर अपनी मां के साथ फोटोज वो सोशल मीडिया पर शेयर करते रहते हैं। मां के निधन से मुकेश छाबड़ा को गहरा सदमा लगा है। तमाम फैंस और बॉलीवुड हस्तियां मुकेश की मां के निधन पर शोक संवेदनाएं व्यक्त कर रहे हैं।
300 से ज्यादा फिल्मों के लिए की है कास्टिंग
मुकेश छाबड़ा बॉलीवुड के फेमस कास्टिंग डायरेक्टर हैं। उन्होंने 300 से अधिक फिल्मों, कई वेब सीरीज में एक्टर्स को कास्ट किया है। गैंग्स ऑफ वासेपुर, काई पो चे, डी-डे और चिल्लर पार्टी जैसी फिल्मों की कास्टिंग भी मुकेश ने की है। सलमान खान की फिल्म बजरंगी भाईजान और ट्यूबलाइट के लिए उन्होंने कास्टिंग की है।
इसके अलावा सलमान की अपकमिंग फिल्म किसी का भाई किसी की जान के लिए भी मुकेश ने कास्टिंग की है। मुकेश छाबड़ा ने फिल्म दिल बेचारा से डायरेक्शन में डेब्यू किया था। ये सुशांत सिंह राजपूत की अंतिम फिल्म थी।